ઝાલાવાડમાં રેતી, કપચી સહિતનો ખનીજનું ખનન અને વહન ગેરકાયદેસર થઈ રહ્યુ છે. જેમાં ખનીજ માફીયાઓ બેફામ બની, સરકારની તિજોરીને નુકસાન કરી રહ્યા છે ત્યારે સરકારી તિજોરીની અલીગઢી તાળાં વાગે તે પહેલા ઝાલાવાડમાં તંત્ર સક્રિય બન્યું છે. આથી ચોટીલા,થાન,મૂળી,લખતર અને વઢવાણ સહીત લીબડી તાલુકાઓમાં ચેકીંગ માટે ટીમો રસ્તા ૫ર આવી ગઇ છે. જેમાં બે દિવસમાં ૫૦ થી વઘુ ડમ્પરોનું ચેકીંગ કરી દસ જેટલા ડમ્પરો જપ્ત કરવામાં આવ્યા છે. લખતર મામલતદાર તથા તેમની ટીમ દ્વારા લખતર હાઇવે પર આકસ્મિક ચેકીંગ હાથ ધરવામાં આવ્યુ઼ હતું. જેમાં બેરોકટોક ચાલતાં ઓવરલોડ ડમ્પરો સામે કાર્યવાહી હાથ ધરવામાં આવી હતી. જેમાં ઓવરલોડ ખનીજ ભરેલા 4 ડમ્પરો ઝડપાયા હતા જે વાહનોને ડીટેઇન કરી તેની સામે કાયદેસરની કાર્યવાહી કરી તેમને ખાણ-ખનીજ વિભાગને જાણ કરવામાં આવી હતી. તેમજ તમામ વાહનોને લખતર પોલીસ સ્ટેશનમાં જમા કરાવી દંડની વસુલાત કરી છોડવાની સુચના પણ આપવામાં આવી હતી.